Leopard TV-Leopard mystery - Signs- Luiperd misterie - TekensHOME » Bladsye » Luiperd misterie - Tekens
Die luiperdmisterie word waarskynlik die beste waargeneem laat in die middag, vroeg in die oggend en deur die nag.
Die neem van baie foto´s en video´s van soveel as moontlik detail van luiperds, hulle anatomie, prooi, omgewing en gedrag, dag en nag en in verskillende seisoene en situasies, is van die waardevolste bronne van visuele inligting, veral wat met die onbemande kameras opgeneem word.
Ure se deurbring met luiperds, met die adrenalien wat pomp, laat jou dink, voel, doen en sien – dit is aspekte wat weer nie altyd op kamera vasgevang kan word nie.
Waarnemings en leidrade gemaak oor tyd verskerp jou eie instinkte en voorspellings. Dit is byna of jy deel kan word van die misterieuse wêreld en geheime strategieë van luiperds.
Zaza (Augustus tot Desember 2011) en Ziana (14 Februarie 2012 tot einde Mei 2012) se moontlike dragtigheid is uiters skaars geleenthede om die luiperds waar te neem, veral die wyfies as hulle op hitte kom, paar en dan vir 3,5 maande dragtig is of dalk nie dragtig is nie. Om hierdie tydperke te verfilm en waar te neem is ´n unieke voorreg. Dit sal interessant wees om Zaza en Ziana se gedrag te vergelyk voor, tydens en na paring.
Zaza is ongelukkig op 4 Februarie 2012 oorlede na ´n derminfeksie – sy was ongeveer vyf jaar in Leopard Kingdom op Shayamanzi. Sy was ongeveer 16 jaar oud.
Al ons hoop is nou op Ziana, Zaza se suster, gevestig om kleintjies te kry. Is sy te oud of is Zoy, die mannetjie, nog te jonk (± 4 jaar oud) of dalk steriel? Nóg Zaza nóg Ziana het al dragtig geraak.